Document ID: 32006L0029

KOMISJONI DIREKTIIV 2006/29/EÜ,
8. märts 2006,
millega muudetakse Euroopa Parlamendi ja nõukogu direktiivi 2002/12/EÜ, eelkõige seoses teatavate institutsioonide kohaldamisalast väljaarvamise või kohaldamisalasse lisamisega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 20. märtsi 2000. aasta direktiivi 2000/12/EÜ krediidiasutuste asutamise ja tegevuse kohta, (1) eriti selle artikli 60 lõike 2 viiendat taanet,
ning arvestades järgmist:
(1)
Direktiivi 2000/12/EÜ artikli 2 lõikes 3 on loetletud institutsioonid, mis on käesoleva direktiivi kohaldamisalast selgesõnaliselt välja arvatud.
(2)
Taani majandusministeerium ning Taani sise- ja tervishoiuministeerium on esitanud taotluse omavalitsuste hüpoteeklaenuliidu (KommuneKredit) lisamiseks direktiivi 2000/12/EÜ artikli 2 lõikes 3 esitatud loetellu, millega KommuneKredit arvataks direktiivi kohaldamisalast välja. Arvestades KommuneKrediti õiguslikku seisundit ja struktuuri, on selle lisamine artikli 2 lõikes 3 esitatud loetellu õigustatud.
(3)
Soome rahandusministeerium uuendas oma taotlust lisada artikli 2 lõikes 3 esitatud loetellu Kera OY/Kera Ab asemel FinnveraOyj/Finnvera Abp. Finnvera Plc loodi Kera Plc ja Soome riikliku garantiikeskuse ühinemise tulemusena. Finnvera Plc jätkab oma eelkäija Kera Plc tegevust.
(4)
Kreeka majandus- ja rahandusministeerium on esitanud taotluse arvata artikli 2 lõikes 3 esitatud loetelust välja Elliniki Trapeza Viomichanikis Anaptyxeos ja Tachidromiko Tamieftirio. Esimene lõpetas oma tegevuse pärast ühinemist kommertspangaga ning viimane kavatseb alustada tegevust krediidiasutusena vastavalt direktiivile 2000/12/EÜ,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 2000/12/EÜ artikli 2 lõike 3 neljas taane asendatakse järgmisega:
“-
Taanis “Dansk Eksportfinansieringsfond”, “Danmarks Skibskreditfond”, “Dansk Landbrugs Realkreditfond” ja “KommuneKredit”.”
Artikkel 2
Direktiivi 2000/12/EÜ artikli 2 lõike 3 kuues taane asendatakse järgmisega:
“-
Kreekas “Ταμείο Παρακαταθηκών και Δανείων” (Tamio Parakatathikon kai Danion).”
Artikkel 3
Direktiivi 2000/12/EÜ artikli 2 lõike 3 neljateistkümnes taane asendatakse järgmisega:
“-
Soomes “Teollisen yhteistyön rahasto Oy/Fonden för industriellt samarbete AB” ja “Finnvera Oyj/Finnvera Abp”.”
Artikkel 4
Liikmesriigid jõustavad käesoleva direktiivi täitmiseks vajalikud õigusnormid hiljemalt 30. juuniks 2006. Liikmesriigid teatavad neist viivitamata komisjonile.
Kui liikmesriigid võtavad need normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
Artikkel 5
Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Artikkel 6
Käesolev direktiiv on adresseeritud liikmesriikidele.
Brüssel, 8. märts 2006

Labels: 2
3
19